DBU's Landspokalturnering for herrer 2009-10

DBUs Landspokalturnering for herrer 2009-10 (også kendt som Ekstra Bladet Cup 2009-10 af sponsormæssige årsager) var den 56. udgave af DBUs Landspokalturnering for herrer.

Turneringen blev vundet af F.C. Nordsjælland, der i finalen slog FC Midtjylland med 2-0.

Lokalunionernes indledende runder 

Alle hold indrangeret i Danmarksserien eller lavere pr. sæsonen 2008-09 startede turneringen i DBU's seks lokalunioners indledende runder, der fungerede som kvalifikation til 1. runde, hvor DBU overtog ansvaret for turneringen. Der blev i alt spillet om 56 ledige pladser i 1. runde, og hver lokalunion var på forhånd blevet tildelt et bestemt antal pladser:

1. runde

Hold 
Til 1. runde havde 96 hold kvalificeret sig. Holdene var fordelt på:
 56 hold indrangeret i Danmarksserien eller lavere (pr. forårssæsonen 2009), der var gået videre fra lokalunionernes indledende runder i foråret 2009.

 24 hold fra 2. division (nr. 1-16 fra både øst- og vestkredsen i 2008-09 bortset fra andethold), som trådte ind i turneringen i 1. runde.
 14 hold fra Viasat Divisionen (nr. 3-16 i 2008-09), som trådte ind i turneringen i 1. runde.
 2 hold fra SAS Ligaen (nr. 11-12 i 2008-09), som trådte ind i turneringen i 1. runde.

På grund af fusioner, overbygningsaftaler og konkurser skete der følgende inden lodtrækningen til 1. runde:
 Glostrup FK's plads i første runde blev overtaget af den delvise fusionsklub BGA.
 Grenaa IF's plads i første runde blev overtaget af overbygningsklubben FC Djursland.
 FC Amager var gået konkurs og blev i 1. runde erstattet af Østerbro IF, som vandt en lodtrækning mellem de otte tabere i 3. runde af KBU's kvalifikation til Ekstra Bladet Cup.
 Køge Boldklub havde sammen med Herfølge Boldklub dannet overbygningen HB Køge, som var direkte kvalificeret til 2. runde på grund af holdets placering i 1. division i sæsonen 2008-09. Der blev ikke udpeget en erstatning for Køge Boldklub i 1. runde.

Ni af holdene i 1. runde var debutanter i DBU's del af landspokalturneringen: Nors Boldklub, Bruunshåb/Tapdrup IF, HA85, Darum IF, FC Campus, B 1973, FA 2000, Tårnby FF og AB Tårnby.

Kampe 
De 95 hold blev opdelt i fem geografiske grupper, og der blev trukket lod til kampene i 1. runde den 26. juni 2009 på Ekstra Bladets redaktion på Rådhuspladsen i København. På grund af det ulige antal hold, blev det ved lodtrækning bestemt, at FC Fyn var oversidder i denne runde, og holdet gik dermed videre til 2. runde uden kamp.

Det lavest indrangerede hold i en kamp, blev automatisk tildelt hjemmebanefordel. I kampe, hvor de to hold havde samme indrangering, blev hjemmebanefordel afgjort ved lodtrækning. Kampene blev afviklet i perioden 8. – 19. august 2009.

2. runde

Hold 

I anden runde deltog 56 hold fordelt på:
 48 vindere fra 1. runde.
 8 hold fra SAS Ligaen: Nr. 5-10 fra SAS Ligaen 2008-09 og nr. 1-2 fra Viasat Divisionen 2008-09, som indtræder i turneringen i 2. runde.

Holdene (fordelt på indrangering pr. efterår 2009) i anden runde fremgår af nedenstående tabel.

Kampe 

Lodtrækningen til kampene i anden runde blev foretaget den 14. august. De otte SAS Liga-hold var seedede og kunne således ikke trække hinanden. Kampene blev spillet i perioden 26. august – 9. september.

3. runde

Hold 
Tredje runde (sekstenedelfinalerne) havde deltagelse af 32 hold, fordelt på:
 28 vindere fra 2. runde
 Nr. 1-4 fra SAS Ligaen 2008-09: FC København, OB, Brøndby IF og FC Midtjylland, som trådte ind i turneringen i 3. runde.

Holdene (fordelt på indrangering pr. efterår 2009) i tredje runde fremgår af nedenstående tabel.

Marstal/Rise er det første hold fra Ærø, der har kvalificeret sig til Landspokalturneringens 3. runde.

Kampe 

Lodtrækningen blev foretaget den 31. august, og de 11 tilbageværende SAS Liga-hold var seedede, således at de ikke kunne trække hinanden. Kampene blev spillet i perioden 16. september – 1. oktober.

Ottendedelsfinalerne

Hold 

Fjerde runde (ottendedelsfinalerne) har deltagelse af de 16 vinderhold fra tredje runde. Holdene (fordelt på indrangering pr. efterår 2009) i fjerde runde fremgår af nedenstående tabel.

AIK 65 Strøby var den første serie 2-klub, der havde kvalificeret sig til ottendedelsfinalerne i pokalturneringen.

Kampe 

Lodtrækningen til kampene i fjerde runde blev foretaget den 25. september som en fri lodtrækning uden seedninger. I kampe mellem hold fra forskellige rækker blev det lavest rangerende hold automatisk tildelt hjemmebane.

Kvartfinalerne

Hold 

Femte runde (kvartfinalerne) har deltagelse af de otte vinderhold fra fjerde runde. Holdene (fordelt på indrangering pr. sæsonen 2009/2010) i femte runde fremgår af nedenstående tabel.

Kampe 
Lodtrækningen til femte runde blev foretaget den 30. oktober 2009, og kampene blev spillet den 8. april 2010.

Semfinalerne 
Sjette runde (semifinalerne) havde deltagelse af de fire vinderhold fra femte runde. De to semifinaler afvikledes begge over to kampe (ude og hjemme), og kampene blev spillet den 21. – 29. april.

Kampe

Finale 

Finalen blev spillet i Parken den 13. maj 2010 (Kristi Himmelfartsdag).

Kilder / eksterne henvisninger 
 Dansk Boldspil-Union
 Resultater (DBU)

Noter 

2009-10
Fodboldsæson 2009-10